БАҒДАРЛАМА

**элективті курс**

**«Өлкетану»**

оқыту орыс тілінде жүргізілетін мектептердің

6 - сынып білім алушыларына арналған

(аптасына – 1 сағат, барлығы – 34 сағат)

Құрастырушы:

Жетісу ауданы «№129 жалпы білім беретін мектеп» Коммуналдық мемлекеттік мекемесі, «Қазақ тілі мен әдебиеті» пәні мұғалімдері

**Амержанова Сара Сапаровна, Бушбах Гулсинай**

Пікір жазған: **№129 жалпы білім беретін мектептің**

**қазақ тілі мен әдебиет пәнінің мұғалімі,**

**гуманитарлық ғылымдарының магистрі Алтыбайқызы Мөлдір**

**Түсінік хат**

Тілдерді оқыту мәселелеріне қатысты ғылыми әдебиеттерде құзыреттіліктердің мынадай түрлері көрсетіледі: пәндік құзыреттіліктер, кәсіби құзыреттіліктер, лингвоөлкетанымдық құзыреттіліктер, мәдениеттану, мінез-құлық құзыреттіліктері, т.б. Бұлардың бәрі коммуникативтік құзыреттіліктің белгілі бір деңгейі, сатысы ретінде қарастырылады. Бұл құзыреттіліктердің әрқайсысының мазмұны белгілі бір білім, білік, дағдылардан тұрады. «Шетел тілдерін меңгерудің жалпыеуропалық құзыреттііліктері» (Common European Framework of Reference, CEFR, 1996) жобасында тілдерді меңгеру құзыреттіліктерінің мынадай түрлері көрсетіледі:

* лингвистикалық (тілдік) құзыреттіліктер – үйреніп отырған тілдің жүйесі туралы білімнің болуы;
* әлеуметтік лингвистика (ауызекі) құзыреттіліктері – тілдік бірліктер мен ережелер негізінде ойын жеткізуге талпыну;
* әлеуметтік-мәдени құзыреттіліктер – үйреніп жүрген тілде сөйлейтін халықтың әлеуметтік және ұлттық-мәдени ерекшеліктерін білу;
* әлеуметтік-прагматикалық құзыреттіліктер – басқа адамдармен қарым-қатынасқа түсуге талпыныс;
* пәндік құзыреттіліктер – ақпараттарды мазмұнына қарай саралап қолдана алу біліктілігі;
* мәдениетаралық құзыреттіліктер – екінші тілде қарым-қатынасқа еркін түсе отырып, жетістіктерге ұмтылу біліктілігі.

Бұл құзыреттіліктер өзара тығыз байланысты. Олардың ішіндегі мәдениетаралық құзыреттіліктер аталған басқа құзыреттіліктерді біріктіруші әрі жетекші фактор болып қала береді.

Мәдени құзыреттілікті, ұлттық құндылықтарды қалыптастыру – жеке тұлғаның рухани-адамгершілік дамуының және жалпы адамзаттық құндылықтар жүйесін меңгерудің маңызды құралдарының бірі. Оқыту орыс тілінде жүргізілетін мектептердің 8-сынып білім алушыларының психологиялық-физиологиялық ерекшеліктері мен қызығушылықтары «Өлкетану» курсын оқу барысында мәдениетаралық құзыреттіліктерді меңгертуге мүмкіндік береді. Жеткіншектер өзара достық, сыйластық қарым-қатынас барысында мемлекеттік тілді меңгеріп қана қоймай, түрлі ұлт өкілдерінен тұратын көпмәдениетті ортада туған өлкесінің мәдени, тарихи нысандары туралы сөйлесуге мүмкіндік алады.

**Курстың өзектілігі.** Мәдениетаралық құзыреттіліктерді қалыптастыру және дамыту мектепте қолға алынуы керек, себебі орта буында оқитын білім алушылардың жеке тұлғалық, өзін өзі тану, өзін өзі басқару қабілеттері мен қоршаған орта туралы өзіндік тұжырымдары осы, жеткіншек шағында, қалыптаса бастайды. Қазіргі заманауи мектептер білім алушыларға отандық мәдениет пен тарихты жалпыадамзаттық құндылықтар негізінде меңгертуді қолға алған. Алайда күнделікті өмірмен байланысы аз тақырыптар білім алушыларға тілді еркін қолдануға, мәдениетаралық диалогтерге қатысуына мүмкіндік бермейді. «Өлкетану» элективті курс бағдарламасы мазмұны 6-сынып білім алушыларына қызықты тақырыптарға құрылып, қазақ тілінде тыңдалым, айтылым, оқылым, жазылым дағыларын жетілдіруге жол ашады. «Екі тіл білсеңіз, екі адамсыз» деген француз нақылы – осы курс бағдарламасының концепциясы.

**Курстың мақсаты –** туған өлкеге қатысты ақпараттар негізінде білім алушылар бойына отандық құндылықтар мен мәдениетаралық құзыреттіліктерді сіңіру, этномәдени құзыреттіліктерді қалыптастыру, қазақ тілін В1 деңгейінде меңгерту.

**Курстың міндеттері:**

* туған өлкедегі тарихи, мәдени орындар, атақты тұлғалар, өлке табиғаты туралы ақпараттарды түсіну және топтастыру;
* оқыған/тыңдаған / көрген ақпараттар бойынша сөйлеу, диалогтерге қатысу;
* өз ұлтының және бірге тұратын халықтардың мәдениеті туралы негізгі білімді қалыптастыру;
* өз халқының мәдениетін, тарихын таныстыру;
* сөздік қорын байыту;
* тақырыптар аясында монолог, диалог құруға қатысу;
* басқа халықтардың мәдениетіне құрметпен қарауға қатысты өзіндік тұжырымын жасау және қазақша жеткізу;
* мәдениетаралық құндылықтарды анықтау;
* этномәдени құзыреттіліктерді білу және бойына сіңіру.

**Күтілетін нәтижелер:** Курс бағдарламасы мазмұны Алматы қаласының тарихи, мәдени нысандарына, атақты жерлестер, туған өлке табиғатына қатысты қарапайым тақырыптар мен жаттығуларды қамтиды. Бұл білім алушылардың тыңдаған / оқыған / көрген / тапқан мәліметтердің мазмұнын жеңіл әрі тез түсінуіне әсер етеді. Курс барысында білім алушы:

* қазақ тілін В1 деңгейінде қолданады (берілген тақырып көлемінде сипаттау, әңгімелеу, пайымдау мәтіндерін құрайды; сұрақтарға толық жауап береді; сұрақтар қойып, жауаптарды бағалайды; белгілі оқиғаларға қатысты өз тұжырымын шығарады);
* оқыған / тыңдаған / көрген / тапқан ақпараттардан мәдениетаралық құндылықтарды ажыратады;
* өз ұлтының, бірге тұратын халықтардың мәдеиетіне қатысты ақпараттарды біледі және құрметпен қарайды;
* өз халқының мәдениеті мен тарихын мақтаныш сезіммен таныстырады;
* ұсынылған мәселелерге өз ойын білдіріп, тұжырым (тезис) ұсынады;
* мәдениетаралық құндылықтарды анықтап, толеранттылық туралы өз пікірін дәлелдейді;
* қазақстандық отансүйгіштік пен толеранттылық құзыреттіліктерін меңгереді;
* жұпта, топта, командада оқу барысында өзара сыйлстық пен татулықты сақтайды.

**Тұрақтылау (мазмұндық) бөлімі**

(аптасына 1 сағат, барлығы – 34 сағат)

**І. Кіріспе. Туған өлке тарихы. Барлығы – 4 сағат: дәріс – 1 сағат, тәжірибе – 3 сағат.**

1. **Менің қалам (1 сағат).** Курс барысында қолданатын белсенді сөздер. Сауалнама жүргізу. Курс мазмұны мен мақсатымен таныстыру. «Алматы» әні

2. **Алматы қаласының тарихы (1 сағат).** Қала тарихы. Тарихи атаулары.

3. **Қазіргі** **Алматы (1 сағат).** Алматы қаласының қазіргі келбеті: тарихи, мәдени нысандар, демалыс орындары. Мәдени, тарихи, әлеуметтік орындар тізімін жасау.

4. **Алматы қаласының тұрғындары (1 сағат).** Түрлі ұлт өкілдерінің қоныстану тарихынан ақпараттар жинау. Өзінің достары, сыныптастары, көршілері туралы әңгімелеу.

**ІІ. Өлкетану. Туған өлкенің келбеті. Барлығы 29 сағат: дәріс – 3 сағат, тәжірибе – 26 сағат.**

1. **Бүгін ауа райы қандай (1 сағат)?** Алматы қаласының төрт жыл мезгіліндегі ауа райы. Жарнама жасау.

2. **Қайда барғың келеді (1 сағат)?** «Топ-5: ең жайлы демалыс орындары» рейтингін құру. Нұсқаулық жазу.

3. **Алматының табиғаты (1 сағат).** Таулар, өзендер, көлдер, жайлаулар, ормандар, т.б. Сипаттау мәтінін құрастыру.

4. **Медеуге бару қымбат па (1 сағат)?** Нұсқаулық жазу. «Ең тиімді туристік бағыт» ұсыну.

5. **Шымбұлақ шатқалына барамыз (1 сағат).** Өлкетану күнделігін жазу. Таныстырылым дайындау.

6. **Мұз үңгірге саяхат (1 сағат).** Нұсқаулық жазу. Қауіпсіздік шаралары мен үңгірге бару картасын ұсыну.

7. **Мыңжылқы үстіртінде болдың ба (1 сағат)?** Әңгімелеу мәтінінің құрылымы. Әңгіме жазу.

8. **Дәмді тағамдар қайда бар (1 сағат)?** Қала мейрамханалары мен дәмханаларын таныстыру.

9. **Қазақтың ұлттық тағамдары (1 сағат).** Менталды карта жасау. Қазақтың ұлттық тағамдарының ерекшеліктерімен таныстыру.

10. **Жазда қайда баруға болады (1 сағат)?** Жарнама жасау. Хабарландыру жазу.

11. **Тауға барамыз (1 сағат).** Өлкетану күнделігі. Хабарландыру жазу.

12. **Көктемде қайда баруға болады (1 сағат)?** Нұсқаулық жазу. Өлкетану нысандары тізімін жасау.

13. **Алтын күз және Терренкур (1 сағат).** Таныстырылым дайындау. Сипаттау, әңгімелеу мәтіндерін құрастыру.

14. **Қыста қайда баруға болады (1сағат)?** Өлкетану нысандары тізімін жасау. 1 нысанды жарнамалау.

15. **Жаяу серуендейміз (1 сағат).** Ән айту («Жаяу» әні: сөзі Қ.Бақтиярқызынікі, әні Ғ.Исмбергеновтікі). Өзінің бос уақыты туралы әңгімелеу.

16. **Атқа мінгің келе ме (1 сағат)?** Хат түрлері. Хат жазу. Ат спортына қатысты нысандармен таныстыру.

17. **1 мамыр тоғаны (1 сағат).** Нысанға бару картасын сызу. Таныстырылым дайындау.

18. **Есік қорғанына саяхат (1 сағат).** Нысанға бару картасын сызу. Таныстырылым дайындау.

19. **Ұлттық мұражайда (1 сағат).** Әңгімелеу мәтіні.

20. **28 панфиловшылар саябағындағы ескерткіштер (1 сағат).** Нысанға бару картасын сызу. Таныстырылым дайындау.

21. **Көктөбедегі орындық (1 сағат).** Саяхатшы күнделігі. Көктөбеге бару жол картасын жасау. Сипаттау мәтіні.

22. **Ықылас атындағы ұлттық музыкалық аспаптар мұражайы (1 сағат).** Мұражайдағы экспонаттар тізімін жасау. «Сағындым Алматымды» әні.

23. **Шарын шатқалында (1 сағат).** Нысанға бару картасын сызу. Таныстырылым дайындау.

24. **«Әнші құмға» барамыз (1 сағат).** Тақырыпқа қатысты дебат. Аргументтер мен контраргументтерді қолдану. Позицияны қорғау. Тұжырым жасау.

25. **Үлкен Алматы көлі (1 сағат).** Нысанға бару картасын сызу. Таныстырылым дайындау.

26. **Көк базардың 10 кереметі (1 сағат).** Нысанның пайдалы 10 ерекшелігін тізімдеп, дәлелдеу. Жарнама.

27. **Ә.Қастеев атындағы өнер мұражайы (1 сағат).** Сипаттау мәтіні: мұражайды сипаттау; 1 экспонатты сипаттау.

28. **Біздің атақты жерлестеріміз (1 сағат).** «Топ-10: атақты ғалым/талантты/саясаткер жерлестеріміз» рейтингін жасап, позициясын дәлелдермен қорғау.

29. **Қыш құмыра жасағың келе ме (1 сағат)?** Достармен, отбасымен серуендеуге қолайлы шеберханалармен таныстыру.

**ІІІ. Қорытынды. Туған өлкенің экономикалық маңызы. Барлығы 1 сағат: тәжірибе – 1 сағат.**

1. **Біздің өлке отанға не береді (1 сағат)?** Алматы қаласының экономикалық маңызы туралы 3 тезис ұсыну. «Атамекен» әнін айту.

**Нормативтік бөлім**

(аптасына 1 сағат, барлығы – 34 сағат)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Р/с** | **Сабақтың тақырыбы** | **Оқу мақсаттары** | **Сағат саны** | | | | | | **Білім өнімі** | |
| **Барлығы** | | **Дәріс** | | **Тәжірибелік** | |  | |
| **І. Кіріспе. Туған өлке тарихы** | | | | **4** | | **1** | | **3** | |  | |
| 1 | Менің қалам | 8.1.1.1 мәтін тақырыбы, тірек сөздер, иллюстрациялар арқылы көтерілетін мәселені болжау; 8.1.5.1 тірек сөздер, автор көзқарасы мен көңіл-күйі арқылы негізгі ойды анықтау | 1 | | 1 | |  | | Курс барысында қолданатын белсенді сөздердің мағынасы мен қолданысын біледі. Ән мәтініндегі автор көзқарасы мен негізгі ойды анықтайды. | |
| 2 | Алматы қаласының тарихы | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | 1 | |  | | 1 | | Қала тарихын, тарихи атауларды біледі. | |
| 3 | Қазіргі Алматы | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Алматы қаласының қазіргі келбеті: тарихи, мәдени нысандар, демалыс орындары туралы ақпараттар жинайды. Мәдени, тарихи, әлеуметтік орындар тізімін жасайды. | |
| 4 | Алматы қаласының тұрғындары | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Түрлі ұлт өкілдерінің қоныстану тарихынан ақпараттар жинап, өзінің достары, сыныптастары, көршілері туралы әңгімелейді. | |
| **ІІ. Өлкетану. Туған өлкенің келбеті.** | | | | **29** | | **3** | | **26** | |  | |
| 1 | Бүгін ауа райы қандай? | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | 1 | | 1 | |  | | «Бір жылдық ауа райы» картасын пайдаланып, өлкенің ауа райы туралы айтады және 1 туристік нысанға жарнама жасайды. | |
| 2 | Қайда барғың келеді? | 8.4.1.1 мәтіндердің жанрлық және стильдік ерекшелігін сақтап, шағын нұсқаулық жазу | 1 | | 1 | |  | | «Топ-5: ең жайлы демалыс орындары» рейтингін құрып, Нұсқаулық жазады. | |
| 3 | Алматының табиғаты | 8.4.1.1 мәтіндердің жанрлық және стильдік ерекшелігін сақтап, шағын сипаттау мәтінін құрастыру | 1 | |  | | 1 | | Таулар, өзендер, көлдер, жайлаулар, ормандар, т.б. Сипаттау мәтінін құрастыру | |
| 4 | Медеуге бару қымбат па? | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Қосымша ақпарат көздерінен алынған мәліметтерді қолданып «Ең тиімді туристік бағыт» ұсынады және Нұсқаулық жазады. | |
| 5 | Шымбұлақ шатқалына барамыз | 8.1.2.1 тыңдалған мәтіннің негізгі мазмұнын түсіну, детальді ақпараттарды анықтау | 1 | |  | | 1 | | Өлкетану күнделігін жазып, таныстырылым дайындайды. | |
| 6 | Мұз үңгірге саяхат | 8.2.2.1 мәтіндерге сүйене отырып, көңіл-күйді білдіруде ұлттық сөз әдебі мен сөйлеу этикеті формаларын қолдана білу  8.4.1.1 мәтіндердің жанрлық және стильдік ерекшелігін сақтап,пікір жазу | 1 | |  | | 1 | | Нұсқаулық жазу. Қауіпсіздік шаралары мен үңгірге бару картасын ұсыну | |
| 7 | Мыңжылқы үстіртінде болдың ба? | 8.1.2.1 тыңдалған мәтіннің негізгі мазмұнын түсіну, детальді ақпараттарды анықтау; 8.4.1.1 мәтіндердің жанрлық және стильдік ерекшелігін сақтап,мәтін құрап жазу | 1 | |  | | 1 | | Әңгімелеу мәтінінің құрылымын сақтап, тақырыпқа сәйкес әңгіме жазады. | |
| 8 | Дәмді тағамдар қайда бар? | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Қала мейрамханалары мен дәмханаларын таныстырады. | |
| 9 | Қазақтың ұлттық тағамдары | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | 1 | |  | | 1 | | Менталды карта жасап, қазақтың ұлттық тағамдарының ерекшеліктерімен таныстыру. | |
| 10 | Жазда қайда баруға болады? | 8.4.1.1 мәтіндердің жанрлық және стильдік ерекшелігін сақтап,пікір жазу | 1 | | 1 | |  | | Жарнама жасап, Хабарландыру жазады. | |
| 11 | Тауға барамыз | 8.2.5.1 пікірталасқа қатысушылар берілген тақырып бойынша өз пікірлерін сенімді дәлелдеу және қойылған сұрақтарға еркін жауап беру | 1 | |  | | 1 | | Өлкетану күнделігін құрып, саяхат туралы айтады. | |
| 12 | Көктемде қайда баруға болады? | 8.2.5.1 пікірталасқа қатысушылар берілген тақырып бойынша өз пікірлерін сенімді дәлелдеу және қойылған сұрақтарға еркін жауап беру | 1 | |  | | 1 | | Саяхаттауға ыңғайлы нысандар тізімін жасап, өз пікірін дәлелдейді. | |
| 13 | Алтын күз және Терренкур | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Қосымша ақпарат көздерінен алынған мәліметтерді пайдаланып, сипаттау, әңгімелеу мәтіндерін құрастырады. | |
| 14 | Қыста қайда баруға болады? | 8.2.5.1 пікірталасқа қатысушылар берілген тақырып бойынша өз пікірлерін сенімді дәлелдеу және қойылған сұрақтарға еркін жауап беру | 1 | |  | | 1 | | Саяхат нысандары тізімін жасап, 1 нысанды жарнамалайды. | |
| 15 | Жаяу серуендейміз | 8.2.3.1 ауызша мәтіндер құрауда сөз ішіндегі және сөз аралығындағы ілгерінді, кейінді және тоғыспалы ықпал заңдылықтарын ескеріп айту | 1 | |  | | 1 | | Ән айтып, («Жаяу» әні: сөзі Қ.Бақтиярқызынікі, әні Ғ.Исмбергеновтікі), өзінің бос уақыты туралы әңгімелейді. | |
| 16 | Атқа мінгің келе ме? | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Қосымша ақпарат көздерінен алынған мәліметтерді пайдаланып, ат спортына қатысты нысандармен таныстырады. | |
| 17 | 1 мамыр тоғаны | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | 1 | |  | | 1 | | Нысанға бару картасын сызып, таныстырылым дайындайды. | |
| 18 | Есік қорғанына саяхат | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | 1 | |  | | 1 | | Нысанға бару картасын сызып, таныстырылым дайындайды. | |
| 19 | Ұлттық мұражайда | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | 1 | |  | | 1 | | Нысанға бару картасын сызып, таныстырылым дайындайды. | |
| 20 | 28 панфиловшылар саябағындағы ескерткіштер | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Қосымша ақпарат көздерінен алынған мәліметтерді пайдаланып, саябақтағы ескерткіштермен таныстырады. | |
| 21 | Көктөбедегі орындық | 8.4.5.1 тақырып бойынша сөйлем ішінде қойылатынтыныс белгілерді орынды қолдану | 1 | |  | | 1 | | Саяхатшы күнделігін жазады. Көктөбеге бару жол картасын жасап, нысанды сипаттайды. | |
| 22 | Ықылас атындағы ұлттық музыкалық аспаптар мұражайы | 8.1.4.1 орта көлемді прозалық, драмалық және поэзиялық шығармалардан үзінді тыңдау, тақырыбы мен идеясын талдау | 1 | |  | | 1 | | Мұражайдағы экспонаттар тізімін жасайды. «Сағындым Алматымды» әнінің тақырыбы мен идеясын талдайды. | |
| 23 | Шарын шатқалында | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Нысанға бару картасын сызып, таныстырылым дайындайды. | |
| 24 | «Әнші құмға» барамыз | 8.2.5.1 пікірталасқа қатысушылар берілген тақырып бойынша өз пікірлерін сенімді дәлелдеу және қойылған сұрақтарға еркін жауап беру | 1 | |  | | 1 | | Тақырыпқа қатысты дебатта аргументтер мен контраргументтерді орынды қолданады. Позицияны қорғап, тұжырым жасайды. | |
| 25 | Үлкен Алматы көлі | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Нысанға бару картасын сызып, таныстырылым дайындайды. | |
| 26 | Көк базардың 10 кереметі | 8.2.5.1 пікірталасқа қатысушылар берілген тақырып бойынша өз пікірлерін сенімді дәлелдеу және қойылған сұрақтарға еркін жауап беру | 1 | |  | | 1 | | Нысанның пайдалы 10 ерекшелігін тізімдеп, өз пікірін дәлелдейді. | |
| 27 | Ә.Қастеев атындағы өнер мұражайы | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | 1 | |  | | 1 | | Мұражайды, бір экспонатты сипаттайды. | |
| 28 | Біздің атақты жерлестеріміз | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | «Топ-10: атақты ғалым/талантты/саясаткер жерлестеріміз» рейтингін жасап, позициясын дәлелдермен қорғайды. | |
| 29 | Қыш құмыра жасағың келе ме? | 8.5.1.3 етістіктің шартты рай қызметін білу, ауызша және жазба жұмыстарда орынды қолдану | 1 | |  | | 1 | | Достармен, отбасымен серуендеуге қолайлы шеберханалармен таныстырады. | |
| **ІІІ. Туған өлкенің экономикалық маңызы** | | | | **1** | |  | | **1** | |  | |
| 1 | Біздің өлке отанға не береді? | 8.3.5.1 қосымша ақпарат көздерінен алынған мәліметтерді қолдана отырып, мәтінге өзгеріс енгізу, ерекшеліктерді бақылау | 1 | |  | | 1 | | Алматы қаласының экономикалық маңызы туралы 3 тезис ұсынады. «Атамекен» әнінің тақырыбы мен идеясын талдайды. | |

.

**Ақпараттық-әдістемелік бөлім**

Ақпараттық-әдістемелік бөлімде курс барысында білім алушы жинақтайтын, меңгеретін білім мен дағдыларды бағалау жүйесі көрсетіледі. Курс барысындағы жаттығулар мен шығармашылық тапсырмалар, топтық жұмыстар (тізімдеу, нұсқаулық, хабарландыру, жарнама мәтіндерін дайындау, ән айту, ән мәтінін мазмұндау, ән мәтінінің тақырыбы мен идеясын талдау, т.с.с.) критерийлер негізінде құрылған дескрипторлар бойынша бағаланады. Қалыптастырушы бағалауды мұғалім түрлі әдіс-тәсілдерді, сандық ресурстарды қолданып, әр сабақта түрлендіріп қолдана алады.

Білім алушылардың оқу жетістіктері қалыптастырушы бағалау арқылы жүзеге асады. Әр сабаққа қолданыстағы Үлгілік оқу бағдарламасында көрсетілген оқу мақсаттары іріктеліп алынады. Бағалау оқыту, тәлім-тәрбие беру және бағалаудың өзара байланысына негізделген. Критериалды бағалау нәтижесі оқыту үдерісін тиімді жоспарлау мен ұйымдастыру үшін қолданылады.

**Баллдарды бағаға айналдыру шәкілі**

|  |  |
| --- | --- |
| 9-10 балл | «5» |
| 7-8 балл | «4» |
| 4-6 балл | «3» |
| 0-3 балл | «2» |

**Ескерту:** білім алушыларды бағалау барысында «2» деген баға қойылмайды. Сандық технологиялар мен «Төңкерілген сабақ», «Үштік одақ», т.с.с. әдіс-тәсілдерді қолданып, білім алушының оқылым дағдысын сындарлы меңгеруіне ықпал ету көзделеді.

**Сабақтарды өткізудің формалары мен әдістері:**

* «Төңкерілген сабақ» әдісі арқылы тақырыпқа қатысты ақпараттар мен ресурстарды алдын ала ұсыну;
* менталды картамен, түрлі сызбалармен, кестелермен жұмыс;
* қосымша ақпарат көздерінен мәліметтер жинауды тапсыру арқылы өз бетінше ізденуге бағыттау;
* сауалнама жүргізу;
* сұхбат алу;
* «Өлкетану күнделігін» жүргізу;
* тәжірибелік сабақтар;
* дебат-сабақ;
* жұптық, топтық, жеке (жобалық) жұмыстар.

**Шығармашылық жұмыстар ұсынуда:**

* көркем, ғылыми, публицистикалық стильдегі мәтіндерді оқу;
* экскурсияға бару;
* іштей және сырттай саяхат жасау;
* зерттеулер мен жобаларға қатысу;
* саябақтарға, мұражайларға бару;
* статистикалық мәліметтерді талдау және тұжырымдау;
* «Топ-5/10» рейтингін құру, дәлелдеу;
* туған өлке табиғатына, тарихына қатысты зерттеулерден қорытынды шығару;
* туған өлкенің экономикалық, саяси, ғылыми маңызын анықтау;
* т.с.с.

**Пәнаралық байланыс:** Курс мазмұны білім алушылардың «Қазақстан тарихы», «География», «Физика», «Музыка», «Қазақ тілі мен әдебиеті» сабақтарында алған білімдерін өзара байланыстырады.

**Курс сабақтарын ұйымдастыруға қатысты әдістемелік нұсқаулық**

**Қысқа мерзімді жоспарлар үлгісі**

1-сабақ

|  |  |  |  |  |  |  |
| --- | --- | --- | --- | --- | --- | --- |
| **Бөлім** | | **Туған өлке тарихы** | | | | |
| **Педагогтің аты-жөні** | |  | | | | |
| **Күні** | |  | | | | |
| **Сынып 6** | | **Қатысқан оқушылар саны:** | | **Қатыспағандар саны:** | | |
| **Сабақтың тақырыбы** | | Менің қалам | | | | |
| **Оқу бағдарламасына сәйкес оқыту мақсаттары** | | 8.1.1.1 мәтін тақырыбы, тірек сөздер, иллюстрациялар арқылы көтерілетін мәселені болжау; 8.1.5.1 тірек сөздер, автор көзқарасы мен көңіл-күйі арқылы негізгі ойды анықтау | | | | |
| **Сабақтың мақсаты** | | Тыңдайтын мәтін тақырыбы, тірек сөздер, иллюстрациялар арқылы көтерілетін мәселені болжап айту; негізгі ойды анықтау | | | | |
| **Бағалау критерийлері** | | Курс барысында қолданатын белсенді сөздердің мағынасы мен қолданысын біліп, ән мәтініндегі автор көзқарасы мен негізгі ойды анықтайды. | | | | |
| **Сабақтың барысы:** | | | | | | |
| **сабақтың кезеңі/ уақыт** | **педагогтің әрекеті** | | **білім алушының әрекеті** | | **Бағалау** | **Ресурстар** |
| **Сабақтың басы – 10 минут** | **Раппорт –** 1 минут  Сәлемдесу.  Түгендеу | | Сәлемдеседі | | қолпаштау | - |
| **Ой шақыру –** 7 минут   1. Сурет қиындыларын жинап, 3 топқа бірігіңдер. 2. Суретке қарап, сұрақтарға жауап беріңдер. Бүгінгі сабақтың тақырыбын болжап айтыңдар.   1) Бұл суретке қандай тақырып беруге болады? Неге олай ойлайсың?  2) Қазір Алматыда неше адам тұрады деп ойлайсың?  3) Қалай ойлайсың, қала халқы көбейіп жатыр ма әлде азайып жатыр ма? | | Сурет қиындыларын мұғалім үстелінен алып, 3 топқа бірігеді.  -Сұрақтарға жауап береді.  -тақырыпты болжап айтады.  ***Скаффолдинг немесе тапсырманы саралау:***  *Әр суретке сәйкес тірек сөздер беруге болады:*  *1-сурет: қала халқы, көпұлтты, жер көлемі, халық саны, аз, көп*  *2-сурет: урбанизация, урбандалу, көшу, қала, ауыл, қала/ауыл тұрғындары саны, азайып/көбейіп келеді*  *3-сурет: демалу, тамашалау, серуендеу, саяхаттау, гүлдену, туристік нысандар* | | «Бас бармақ» | «Мозаика» әдісі  +  «Суреттер сөйлейді» тәсілі |
| **Тақырыпты жариялау. Оқу мақсаттарымен, бағалау критерийімен таныстыру және дескриптор құру –** 2 минут  Тақырыпты жариялап, бағалау критерийімен таныстырады. Дескрипторды бірлесіп құруға шақырады. | | Тақырыпты біледі. Бағалау критерийіне сәйкес дескриптор құруға қатысу барысында өзінің нені үйренетінін түсінеді. | | **Бағалау критерийі:**  Курс барысында қолданатын белсенді сөздердің мағынасы мен қолданысын біліп, ән мәтініндегі автор көзқарасы мен негізгі ойды анықтайды*.*  **Дескриптор:**  1.Әннің мазмұнын тірек сөздерге сүйеніп айтады.  2. Мәтіндегі негізгі ойды анықтайды.  3. Негізгі ойды дәлелдеуде автор көзқарасын, көңіл-күйін беретін сөздерді, ақпараттарды қолданады. | Тақтаға дескрипторды жазу |
| **Сабақтың ортасы – 30 минут** | **«Мағынаны тану» кезеңі** – 18 минут  **СӨЗДІКПЕН ЖҰМЫС**  **1-тапсырма. Кестеге тақырыпқа қатысты белсенді сөздер тізімін жазыңдар.**   |  |  | | --- | --- | | Кім? |  | |  | алматылық, ... | | Не? | көше, ... | | Қандай? |  | | Қашан? |  | | Неше? |  | | Не істейді? |  |   **2-тапсырма. «Алматым менің» әнін тыңдайды. «Мина» ойынына қатысып, сұрақтарға жауап береді.** | | * *1-тапсырма. Кестеге әр топ барынша көп сөз жазуға тырысады. Әр топ өз кестесіне тобының нөмірін жазып, келесі топқа жібереді. Басқа топтың кестесімен танысып, өздеріне керекті сөздерді жазып алып, өз кестесін толықтырады.*   2-тапсырма. Мұғалім тақта алдына «миналарды» шашады. Әр топтан кезекпен 1 білім алушы шығады. Көзі орамалмен байланып, «мина алаңына» жіберіледі. Аяғы тиген «минада» жазылған сұраққа жауап береді. (Сұрақтар ән мәтіні мазмұны бойынша). Жауап қате не толық емес болған жағдайда, топтың басқа мүшелері немесе басқа топ мүшелері жауап бере алады. | | *<https://www.youtube.com/watch?v=aqV3EhXabOk> (Алматым менің» әні, сөзі Н.Әлімқұловтікі, әні М.Сағатовтікі)*  «Мина» ойынына керекті құралдар: сұрақтар жазылған «миналар», орамал |
| **«Миға шабуыл» кезеңі** – 12 минут  **3-тапсырма. Ән айт. Әнде айтылған негізгі ойды анықтап, мәтіннен дәлелдер келтір.** | | 3-тапсырма.  1) Әр топ жеке-жеке ән айтады.  2) Тірек сөздерді қолданып ән мәтінінің мазмұнын қысқаша айтады.  3) Әнде айтылған негізгі ойды анықтайды.  4) Негізгі ой туралы өз позициясына дәлел болатын тірек сөздерді мәтіннен тауып айтады. | | Топаралық бағалау дескриптор арқылы жүзеге асады |  |
| **Сабақтың соңы – 5 минут** | **Рефлексия –** 2 минут  **«Жетістік баспалдағы». Төменнен жоғары қарай:**  Қиналдым.  Білдім.  Түсіндім.  Қолдандым.  Салыстырдым.  Тұжырым жасадым. | | Әр білім алушы өз аты жазылған стикерді сәйкес баспалдаққа жапсырып, өз әрекетін түсіндіреді. | | қошеметтеу | https://antoinette555.files.wordpress.com/2016/03/spiral-staircase.jpgрефлексивті плакат + стикерлер |
| **Кері байланыс –** 2 минут | |  | |  |  |
| **Үй тапсырмасын беру –** 1 минут  «Төңкерілген сабақ»  Алматы қаласының тарихы туралы 5 дерек жина. | | Тапсырманың орындалу жолымен танысып, дескрипторды жазып алады. | |  |  |

2-сабақ

|  |  |  |  |  |  |  |
| --- | --- | --- | --- | --- | --- | --- |
| **Бөлім** | | **Туған өлке тарихы** | | | | |
| **Педагогтің аты-жөні** | |  | | | | |
| **Күні** | |  | | | | |
| **Сынып 6** | | **Қатысқан оқушылар саны:** | | **Қатыспағандар саны:** | | |
| **Сабақтың тақырыбы** | | Алматы қаласының тарихы | | | | |
| **Оқу бағдарламасына сәйкес оқыту мақсаттары** | | 8.2.6.1 кесте, диаграмма, нұсқаулық шартты белгілер мен сызбаларда берілген ақпаратты талдау, баға беру | | | | |
| **Сабақтың мақсаты** | | Алматы қаласының тарихына қатысты кестеде берілген ақпараттарды талдау | | | | |
| **Бағалау критерийлері** | | Қала тарихы, тарихи атаулар туралы статистикалық мәліметтерді хронологиялық тәртіппен айтады. | | | | |
| **Сабақтың барысы:** | | | | | | |
| **сабақтың кезеңі/ уақыт** | **педагогтің әрекеті** | | **білім алушының әрекеті** | | **Бағалау** | **Ресурстар** |
| **Сабақтың басы – 7 минут** | **Раппорт –** 1 минут  Сәлемдесу.  Түгендеу | | Сәлемдеседі | | қолпаштау | - |
| **Ой шақыру –** 4 минут  «Верный», «Алмалық», «Алматы» атаулары жазылған топтарға бірігіңдер. Бұл атаулар туралы не білесіңдер? | | Топтарға бірігу үшін мұғалім үстелінен қима қағаз алады. Қима қағаздарда топ атаулары (Алматы қаласының бұрынғы атаулары) жеке-жеке жазылған. Білім алушылар өздеріне тиесілі топқа барып отырады. Тарихи атаулар туралы қысқа мәліметтерді атайды. | | «Бас бармақ» | Топ атаулары жазылған қағаздар мен қима қағаздар |
| **Тақырыпты жариялау. Оқу мақсатымен, бағалау критерийімен таныстыру және дескриптор құру –** 2 минут  Тақырыпты жариялап, бағалау критерийімен таныстырады. Дескрипторды бірлесіп құруға шақырады. | | Тақырыпты біледі. Бағалау критерийіне сәйкес дескриптор құруға қатысу барысында өзінің нені үйренетінін түсінеді. | | **Бағалау критерийі:**  Қала тарихы, тарихи атаулар туралы статистикалық мәліметтерді хронологиялық тәртіппен айтады.  **Дескриптор:**  1. «Алматы қаласының тарихы: б.з.д. Х ғасырдан б.з.ХХ ғасырына дейінгі» қала тарихының хронологиялық кестесін жасайды.  2. Мәліметтерді дұрыс қолданады.  3. Тірек сөздерді орынды қолданады. | Тақтаға дескрипторды жазу |
| **Сабақтың ортасы – 33 минут** | **«Мағынаны тану» кезеңі** – 17 минут  **1-тапсырма. Кестеге қара. Ақпараттарды оқып, 3 сұрақ дайында. Сыныптастардың жауаптарын бағала.**  **2-тапсырма. Берілген сөйлемдердің жалғасын тап:**  1.Х-ХІV ғасырларда ...  2. Алматының 2 жарым мың жылдық ... .  3. Ұлы Жібек жолы ....  4. 1854 жылы ...  5. 1921 жылы ...  6. Б.з.д. 10-9 ғасырларда ... | | 1-тапсырма.  «Даналық ағашы» оқыта үйрету ойыны.  1)Кестедегі ақпараттарды оқиды.  2) әр қағазға 1 сұрақтан, барлығы 3 сұрақ дайындайды.  3) Сұрақтарды қорапқа салады.  4) Сұрақтарды араластырып, бір сұрақты алады да, жауап береді.  5) Жауаптар толықтырылады, бағаланады.  2-тапсырма. Әр топ берілген сөйлемдерді толықтырады. Сыныпта қорғайды. Топаралық бағалау жүргіізеді. | | *«Даналық ағашы» ойынына керекті құралдар: сандық не қорап, сұрақтар жазатын қағаздар* |
| **«Миға шабуыл» кезеңі** – 16 минут  **3-тапсырма.**  **«Алматы қаласының тарихы: б.з.д 10 ғасырдан ХХ ғасырға дейін» хронологиялыық кестесін толтыр.** | | 3-тапсырма. Әр топ хронологиялық кесте дайындайды. Топ жұмысын сыныпта қорғайды. Басқа топ мүшелері жұмыстарды бағалап, кері байланыс береді. | | Топаралық бағалау дескриптор арқылы жүзеге асады |  |
| **Сабақтың соңы – 5 минут** | **Рефлексия –** 2 минут  **«Жетістік баспалдағы». Төменнен жоғары қарай:**  Қиналдым.  Білдім.  Түсіндім.  Қолдандым.  Салыстырдым.  Тұжырым жасадым. | | Әр білім алушы өз аты жазылған стикерді сәйкес баспалдаққа жапсырып, өз әрекетін түсіндіреді. | | қошеметтеу | https://antoinette555.files.wordpress.com/2016/03/spiral-staircase.jpgрефлексивті плакат + стикерлер |
| **Кері байланыс –** 2 минут | |  | |  |  |
| **Үй тапсырмасын беру –** 1 минут  «Төңкерілген сабақ»  Қазіргі Алматының 1) тарихи, 2) мәдени, 3) туристік нысандарының тізімін жаса. | | Тапсырманың орындалу жолымен танысып, дескрипторды жазып алады. | |  |  |

**Пайдаланған әдебиеттер тізімі**

**Педагогтер үшін:**

* 1. Қазақстан Республикасы Білім және ғылым министрлігі дайындаған жаңартылған білім бағдарламасы – Астана: Ы. Алтынсарин атындағы ҰБА, 2015. – 56 б.
  2. CEFR – Шет тілін меңгерудің жалпы еуропалық құзыреті – Common European Framework of Reference, 1996.
  3. Унгур А.Ю. – Формирование межкультурной компетенции на уроках английского языка – магистрлік диссертация, Екатеринбург, 2017.
  4. Окина Г. «Тағылым мен тәрбие» «Өлке» 2004.
  5. Мырзахан А. Ел болудың жолы – ұлттық тәрбие // «Ана тілі», 20 қазан, 2011.
  6. Өнегелі ертегілер. Қазақ ертегілерінің антологиясы. Алматы: «Аруна» баспасы – 2007ж.
  7. Әбдібекқызы Қ. «Оқушылардың көркем шығармашылық қабілетін арттыру» Алматы, «Рауан» 1994.
  8. Атамекен сиқырлы елінің аңыздары. «Шикула», 2006ж.
  9. Әжемнің ертегілері . «Аруна Ltd» ЖШС – 2007ж.
  10. Қапалбеков Б. Ұлттан тілді алса… – Алматы, 2006. – 138 б
  11. Шаталов В.Ф. Тірек – сызба нұсқасы: «Жаңашыл ұстаздар тәжірибесі» кітабынан.-Алматы:Мектеп,336.

**Білім алушылар үшін:**

1. Тіл дамытудың ғажайып әлемі – «Аруна» бспасы, 2011.

2. Алақай! Көркемсөз әлемі – «Аруна» бспасы, 2010.

3. Жыл он екі ай – балаларға арналған журналдар.

4. Дайындауыш немесе қазақ тілінен 55 сабақ. Шымкент «ШИКУЛА және К» - 2007ж.